C 149/94
SL
Uradni list Evropske unije
28.4.2023
torek 18. oktobra 2022
Sprememba 27 Predlog sklepa Priloga I – smernica 6 – odstavek 5 Besedilo, ki ga predlaga Komisija
Sprememba
Obravnavati bi bilo treba vrzel stopnje delovne aktivnosti in plačilno vrzel med spoloma.
Države članice bi morale zagotoviti enakost spolov in večjo udeležbo žensk na trgu dela, med drugim z zagotavljanjem enakih možnosti in poklicnega napredovanja ter odpravo ovir za dostop do vodstvenih vlog na vseh ravneh odločanja.
Zagotoviti bi bilo treba enako plačilo za enako delo ali delo enake vrednosti ter preglednost plač.
Spodbujati bi bilo treba usklajevanje poklicnega, družinskega in zasebnega življenja tako žensk kot moških, predvsem z omogo­ čanjem cenovno dostopnih in kakovostnih storitev dolgotrajne oskrbe ter vzgoje in varstva predšolskih otrok.
Države članice bi morale staršem in drugim osebam z obveznostmi oskrbe omogočiti dostop do ustreznega dopusta iz družinskih razlogov in prožnih ureditev dela, da bi lahko usklajevali poklicno, družinsko in zasebno življenje, ter spodbujati uravnoteženo uveljavljanje teh pravic med spoloma.
Zapolniti bi bilo treba obstoječo vrzel stopnje delovne aktivnosti ter plačilno in pokojninsko vrzel med spoloma.
Države članice bi morale zagotoviti enakost spolov in večjo udeležbo žensk na trgu dela, med drugim z zagotavljanjem enakih možnosti, izobraževanja in poklicnega napredovanja ter odpravo ovir za dostop do vodstvenih vlog na vseh ravneh odločanja.
Države članice bi morale hitro začeti izvajati direktivo Evropskega parlamenta in Sveta o zagotavljanju uravnotežene zastopa­ nosti spolov med neizvršnimi direktorji družb, ki kotirajo na borzi, in s tem povezanih ukrepih (1a).
Države članice bi morale zagotoviti, da bodo obdobja porodniškega in starševskega dopusta ustrezno vrednotena tako glede prispevkov kot glede pokojninskih pravic, da bi ustrezno upoštevali pomen vzgaja­ nja prihodnjih generacij, zlasti v naši starajoči se družbi.
Zagotoviti bi bilo treba dejansko enako plačilo za enako delo ali delo enake vrednosti ter preglednost plač v skladu s pogodbami, na primer z uvedbo nacionalnih indeksov plačne enakosti med spoloma, pri katerem bi se upoštevala celotna raznolikost.
Spodbujati bi bilo treba usklajevanje poklicnega, družinskega in zasebnega življenja tako žensk kot moških, predvsem s splošnim in dejanskim dostopom do kakovostnih storitev dolgotrajne oskrbe ter vzgoje in varstva predšolskih otrok in z enakomerno delitvijo oskrbe in gospodinjskih obveznosti.
Države članice bi morale staršem in drugim osebam z obveznostmi oskrbe omogočiti dostop do ustreznega dopusta iz družinskih razlogov in prožnih ureditev dela, da bi lahko usklajevali poklicno, družinsko in zasebno življenje, ter spodbujati uravnoteženo uveljavljanje teh pravic med spoloma.
Poleg tega bi morale zagotoviti dostop do kakovostnega strokovnega usposabljanja oskrbovalcev, priznavanje njihovih kvalifikacij in podporo delodajalcem v sektorju oskrbe, da najdejo in obdržijo kvalificirano osebje, s posebnim poudarkom na dostojnih delovnih pogojih.
Države članice bi morale postopoma preiti na popolnoma plačan in enako dolg porodniški in očetovski dopust.
(1a)
Še ni objavljeno v Uradnem listu Evropske unije.